R A T I 0. 145 



et sollicitari , quam incitari atque inflammari , ut vos , tales tantosque viros , 

 duces sequar. Haesitante pede, vestro ordini adscriptus, honorificum 

 mihi oblatum locum occupo. Haestitante lingua vos, Viri Celeberrimi ! 

 collegas compello et saluto. Accipite me tanquam fratrem et socium , 

 quaeso , qui suae mediocritatis et vestrorum meritorum probe conscius , 

 vestra familiaritate uti, vestris monitis et consiliis frui permagno sibi ducet 

 honor! , et licet a vobis omnibus, vel iunioribus vel senioribus cum doc- 

 trinae praestantia turn ingenii dotibus longe superetur, id tamen aget, ut 

 in omnibus illis exhibendis officiis, quae mutuam alant amicitiam, a 

 paucis se vinci et sup'erari sinat ! Atque hoc vobis praesertim spondeo , 

 Theologiae Professores ! Viri gravissimi ! quibuscum earundem disciplinarum 

 studium , adeoque arctior etiam me iunget necessitudo. Vos , ut me vestro 

 favore, vestro amore complectamini, ut me vacillantem sustentetis, ut mihi 

 vestra experientia instrui, vestra doctrina doceri concedatis, obsecro atque 

 obtestor. Ac magnam et laetam spem in animo concepi , fore quod peto. 

 Nonne mihi , quum dubius atque anxius haererem , utrum oblatum mihi 

 munus acciperem an recusarem , ita succurrere voluistis , ut qui moestus ad 

 vos accessissem , laetior a vobis discederem ? Nee metus valde me angit , 

 ne iis quaestionibus , quae hoc potissimum tempore Theologorum animos 

 advertant et suspenses teneant, nostri animi disiungantur. Nonne tu, 

 Clarissime BOUMANNE ! in memoria CLARISSII , quern tecum venerari atque 

 admirari nunquam desinam, ita Theologum veri nominis nobis delineasti, 

 ut , si tale exemplum vel e longinquo sequerer , me terque quaterque felicem 

 praedicarem? Quod reliquum est, Viri gravissimi! amicus nobis Plato, 

 amicus Socrates, sed magis arnica veritas. Hanc veniam damus petimusque 

 vicissim. Uti autem veritatis studiosissimum , ita et pacis amantissimum 

 me vobis comprobare studebo. Coniunctis licet imparibus viribus, eodem 

 consilio ductis laborem et vitam Theologicis studiis impendere nobis Deus 

 concedat, et, si quid mea vota valent, Vos diu valebitis , vigebitis! Funesta, 

 quae huic Academiae ROYAARDSIUM eripuit, mors vestris parcet diebus; 

 vobisquc continget , rude donatis , placidae senectutis otio frui, antequam 

 optirae de Patria et Ecclesia rneriti ex hoc vitae stadio in beatas beatorum 

 sedes evocemini! 



Salvete et vos, Viri Clarissimi, Leidenses Theologiae Professores! qui 



19 



